શહેરનાં જુદાં જુદાં અગ્રણી વેપારી એસોસિયેશન દ્વારા આગામી સોમવારે એક જાહેર મિટિંગનું આયોજન કર્યું છે, જેમાં ઇન્કમટેક્સ વિભાગમાંથી પ્રિન્સિપલ ચીફ કમિશર ઓફ ઇન્કમટેક્સ ગુજરાતના બલબીરસિંહ હાજર રહી વેપારીઓને કાળાં નાણાં સંબંધી સ્કીમ અંગે માર્ગદર્શન આપશે તથા સ્કીમનો લાભ લેવા વેપારીઓને જરૂરી પૂરતી કાયદાકીય સમજ આપવામાં આવશે. અમદાવાદ વેપારી મહાજન, રતનપોળ કાપડ મહાજન, મસ્કતી કાપડ માર્કેટ મહાજન, પાંચકૂવા કાપડ માર્કેટ મહાજન, સિંધી માર્કેટ, ઘંટાકર્ણ માર્કેટ, ગુજરાત ગાર્મેન્ટ મેન્યુફેક્ચરર્સ, હીરાભાઇ માર્કેટ તથા ન્યૂ ક્લોથ માર્કેટ મહાજન દ્વારા આ પ્રકારની બેઠકનું આયોજન કર્યું છે.